คือพึงมีอะไรกับเเฟนเมื่อวันที่24ก.ค(เเตกนอก)​แล้วแฟนประจำเดือนยังไม่มาเเฟนเครียดมากเลยซื้อดอกคำฝอยมาต้มกินมันจะขับเลือดได้จริงๆมั้ยครับ​ (ยังไม่พร้อมมีเขาอ่ะครับควรทำไงดี)​
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% และหากต้องการป้องกันการตั้งครรภ์ ก็ควรทานยาคุมฉุกเฉิน แต่ต้องไม่เกิน 72 ชั่วโมงนับจากที่ได้มีเพศสัมพันธ์ไป หากเกินแล้ว ยาก็จะไม่สามารถช่วยป้องกันการตั้งครรภ์ได้สำหรับดอกคำฝอย หรือสมุนไพรอื่นๆ รวมถึงยาสตรี ไม่สามารถทำให้เกิดการแท้งขึ้นมาได้ (หากมีการตั้งครรภ์เกิดขึ้นจริง) ดังนั้น การทานไป จึงอาจไม่ได้ประโยชน์อะไรค่ะแนะนำควรรอดูประจำเดือนต่อไปก่อนค่ะ หากเลย 2 สัปดาห์นับจากที่ได้มีเพศสัมพันธ์ไป คือถึงวันที่ 7 ส.ค. แล้วประจำเดือนยังไม่มา ก็ควรตรวจหาการตั้งครรภ์ดูค่ะ หากตรวจพบการตั้งครรภ์จริง และยังไม่พร้อม อาจลองโทรไปที่เบอร์ 1663 (สายด่วนปรึกษาท้องไม่พร้อม) เพื่อรับฟังคำแนะนำค่ะแต่หากตรวจไม่พบการตั้งครรภ์ หลังจากนี้ หากจะมีเพศสัมพันธ์ ก็ควรใช้ถุงยางอนามัยป้องกัน หรือใช้วิธีคุมกำเนิดต่างๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น